IPIÑAZAR MIRANDA (EAJ, 2019-12-05):
Eskerrik asko, legebiltzarburu andrea. Lehendakari, sailburu eta legebiltzarkideok egun on danoi, eta baita gaur etorri diren gonbidatuei.
Migrazioa, mundu osoan gertatzen ari den errealitate bat da. Horri erantzun egokia eskaintzea ezinbestekoa da gure barne zuzenbidean eta nazioartekoan bebai, eta errealitate honi dagokion erantzuna emoteko erakunde guztiak eta gizartea orokorrean prest egon behar gara.
Erronka honek, gainera, herrialdeek aldaketa edo errealitate ezberdinei erantzuna emoteko duten gaitasunaz gain, herrialde eta gizarte horren eskuzabaltasuna, integraziorako nahia eta etika morala ere azaleratzen dauz. Eta, hori, Euskadin nabaria dala uste dogu. Batez be hemen, Euskadin, ez bakarrik elkartasunaren aldetik, baita demografikoki ere aukera bat dalako migrazioaren erronka honi era egokian erantzutea.
Historikoki gizarte emigratzailea izatetik gizarte moderno, aberats eta etorkin-hartzailea izatera pasatu gara. Eta, zorionez, itxura danez, horrelakoak izaten jarraituko dogu, epe laburrean eta ertainean behintzat, eta horrek adierazi behar dosku atzerritarren immigrazioa gelditzeko iritsi dela, eta iristen jarraituko dala. Beraz, kultura-dibertsitate gero eta handiago hori ez da unean uneko fenomeno bat, baizik eta etorkizuneko euskal gizartea ezaugarrituko daurien funtsezko gako estrukturaletako bat.
Ezinbestean antolatu behar dira gizarteratzea eta dibertsitatearen kudeaketa. Legeek eta neurriek iraute-borondate horretan lagundu behar dute, etorkinak "salbuespenezko" estatus batera kondenatu barik. Ruiz jaunak esan dauen moduan, azken aldian gero eta indartsuago dauden ideologia supremacista eta arrazista askok migrantearen figura mehatxu baten moduan ulertzen daurie, eta, horren ondorioz, Europan batzuk migrante hauei erreztasunak emon beharrean, emoten dau atzerapenak datozela: gorroto, xenofobia, barne eta kanpo mugen berresartzea... Gaur bertan ezagutu ahal izan dogu Frantziako Gobernuak migranteak jasotzeko neurri...
... datozela: gorroto, xenofobia barne eta kanpo mugen berrezartzea. Gaur bertan ezagutu ahal izan dogu Frantziako Gobernuak migranteak jasotzeko neurri zorrotzagoak ezarri dituela, ba beste batzuen artean, migranteen kupo zorrotzago bat, edo zerbitzu publikoetara sartzeko baldintza gogorragoak.
Horretaz oso arduratuta gauz eta hori gure erdibideko lehenengo puntuan argi adierazten dogu. Baina gu pauso bat harago goaz, eta balorean jarri behar da Eusko Jaurlaritzak egiten duen lana, ez bakarrik pendiente eduki ahal dituenak, dena aipatu behar da.
Eusko Jaurlaritzaren eskutik dekogun Herritartasunaren, Kulturartekotasunaren eta Immigrazioaren Esparruan Jarduteko V. Planak hainbat neurri barneratzen ditu migrazioaren erronkari aurre egiteko. Baita, honi lotuta, Europako mugetan dauden errefuxiatuei erantzun sozial, politiko, erakunde artekoa eta sailen artekoa erantzuna emoteko ere bai.
Besteak beste, aipatutako Plan horretan helburu oso garrantzitsu eta nabarmena dekogu euskal gizarte moduan; herritar guztien eskubide eta betebeharrak berdintasunaren inguruan gizarte kohesionatu bat eraikitzeko oinarriak finkatzen laguntzea, goraka doan aniztasun kulturala errespetatuz eta bizikidetza klabe interkulturalean sustatuz.
Basándonos en ese objetivo, como decía el señor Ruiz, instamos en esta transacción al Gobierno Vasco a seguir desarrollando los servicios y las prestaciones previstas en el sistema de servicios sociales y todos los sistemas de protección, así como a realizar adecuaciones, refuerzos y los ajustes de recursos que sean pertinentes, con el fin, como decía, de promover la máxima extensión posible de la titularidad de derechos fundamentales, con independencia de la nacionalidad, e impulsar la universalidad de la educación, la sanidad o las prestaciones sociales básicas.
Honegaz batera, Plan horretan oinarrituz, ezinbestekoa litzateke  - eta horretan denok egon gara ados -  immigrazio, atzerritartasun eta bizikidetza eremuetan ahal beste eskumen autonomikora iristea ahalbidetzea; esan dodan moduan, Euskadi pauso bat aurrerago doalako.
Eskumen horien betetzera heltzeko, adituak direnen arteko lan-mahai bat abian jar dadila eskatzen dogu, aipatu den moduan, marko legalaren analisi bat egiteko, eta erreflexio horretan jarraitzeko.
Pausu sendo eta aurrerakoi horren beste adibide bat dekogu, eta orain arte aipatu ez dena, da Share Proposamena. Proiektu horren bitartez Eusko Jaurlaritzak konpromiso sendoak agertu zauzen. Share ekimenaren helburu moduan ezartzen da migratzaile mota desberdinei harrera egiteko eta integratzeko ahaleginaren lurralde banaketarako gako bat, era transbertsalean adostea Europako eremuan, berritzailea izan den proposamen bat.
Ekimen horretan ere, Share Proiektu horretan, zapatu honetan aurkeztu den migrazioaren inguruko paktu soziala aipatzen zen eta hori ere lortu du Eusko Jaurlaritzak agente eta erakunde ezberdinen laguntzaz. Paktu horren sinaduraz, migrazioaren, elkartasunaren eta demokraziaren aldeko ituna sinatu nahi izan da, aipatutako helburua argi izanda.
Ekitaldi horretan Urkullu lehendakariak aipatu zituen berba batzuk gogoratzea gustatuko litzaidake. "Paktu honek  - berak esaten zuen -  paktu honek, gu pertsona emigranteak bagina, jasotzea gustatuko litzaigukeen oinarrizko duintasuna lortzeko baldintza unibertsalak planteatzen dauz, benetako beharra dutenei baldintza horiek eskaintzea".
Zelan ez, akordioan aipatzen dogun moduan eta gaurko gonbidatuak hemen daudela aprobetxatuz, gizarte zibileko agenteek egiten duten lana eta pertsona migranten inguruen duten konpromisoa eta laguntza eskatzeko nahia ere goraipatzen dogu, itsasoko salbamendu lanetan Aita Mariren kasua, adibidez, baita errefuxiatuen kanpamentuetan daudenen lana ere bai.
Beste barik, eskerrak emon Ruiz jaunari, akordio honetara heltzeko ahalegina egiteagatik. Akordio honetan benetan islatzen delako Legebiltzar honek, euskal gizarteak eta euskal erakundeek orokorrean migrazioaren inguruan daukagun konpromisoa eta gisa eskubideen inguruan berba gaudenen heinean, pertsona guztiei bermatu beharreko eskubideak direlako.
Akordio zabala dela uste dugu, aipatutako plan eta proiektu guztien garapena barneratzen duelako, eta, gure taldearen ustez, migrazioaren inguruan Eusko Jaurlaritzak duen konpromisoa argi islatzen duelako.
Eta, amaitzeko, zapatuan ospatu zen Migraziorako Paktu Sozialaren leloa gogorarazi nahiko nuke, eta bertan esaten zen: jaso nahi genukeena eskaini nahi dogu. Bada, egin dezagun.
Besterik ez, eta eskerrik asko.